23/06/2010 | Administración LocalMunicipal
Noia
Secretaría
Anuncio de suspensión de efectos de acordo de delegación de competencias

En cumprimento do establecido nos artigos 44 e 114 do Real decreto 2568/1986, do 28 de novembro, faise pública a seguinte resolución do alcalde número 2496/2010, do 11 de xuño, pola que se suspende a produción de efectos da delegación de competencias efectuada na concelleira dona Rosa Ana Mariño González: “Resultando que por resolución desta Alcaldía número número 1765/2009, do 23 de xuño, delegase na concelleira dona ROSA ANA MARIÑO GÓNZALEZ as seguintes competencias, incluíndo a facultade de resolver mediante actos administrativos que afecten a terceiros e a resolución dos recursos de reposición que contra aqueles actos se poidan interpoñer: 1.1. ÁREA DE SEGURIDADE CIDADÁ, que se concreta, entre outras, nas seguintes atribucións: 1.1.1. Dirección do grupo municipal de intervención rápida.1.1.2. Dirección da Policía Municipal.1.1.3. Dirección da brigada de incendios.1.1.4. Preparación de asuntos para a Xunta Local de Seguridade.1.1.5. Seguimento e aplicación dos plans de emerxencias.1.1.6. Mellora das sedes de protección civil e subsede de bombeiros.1.1.7. Calabozos municipais.1.1.8. Administración e xestión dos vehículos de seguridade cidadá. 1.1.9. Regulación do tráfico e aparcamentos.1.2. ÁREA DE SANIDADE, que se concreta, entre outras, nas seguintes atribucións: 1.2.1. Centro de Saúde e servizos farmacéuticos.1.2.2. UPAD.1.2.3. Plan comarcal de prevención de drogodependencias.1.3. ÁREA DE RELACIÓNS VECIÑAIS E PARTICIPACIÓN CIDADÁ, que se concreta, entre outras, nas seguintes atribucións: 1.3.1. Relacións cos consellos municipais.1.3.2. Relacións coas asociacións de veciños.1.4. ÁREA DE IGUALDADE E BENESTAR, que se concreta, entre outras, nas seguintes atribucións: 1.4.1. Dirección e desenvolvemento de servizos sociais.1.4.2. Atención e medidas dirixidas á 3.ª idade e muller.1.4.3. Atención primaria e especializada.1.4.4. STAND. Resultando que esta concelleira e segunda tenente de alcalde estará ausente do término municipal de Noia, con motivo das súas vacacións anuais, durante o período do 14 ó 27 de xuño de 2010, ambos incluídos. Considerando o disposto nos artigos 13 e 57 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 44, 114.3 e 116 do Real decreto 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais (ROF), e Considerando as competencias que o artigo 21.1. e 2. da Lei 7/1985, do 2 de abril, reguladora das bases réxime local (LBRL), atribúe ó alcalde, así como a demais lexislación concordante, RESOLVO: Primeiro. Suspender a produción de efectos, durante o período comprendido entre o 14 o 27 de xuño de 2010, ambos incluídos, do acordo de delegación de competencias na concelleira e segunda tenente de alcalde, dona Rosa Ana Mariño González, adoptado por resolución do alcalde número 1765/2009, do 23 de xuño, de tal xeito que rematado este período adquirirá de novo plena eficacia. Segundo. Ordenar a publicación da presente resolución no Boletín Oficial da Provincia da Coruña e notificala a todas as persoas interesadas, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes contado desde o día de recepción da notificación da presente ou desde a súa publicación, ou ben, directamente, recurso contencioso-administrativo ante o Tribunal Superior de Xustiza de Galicia no prazo de dous meses, contados a partir da mesma data, sen perxuízo de que se poida interpoñer calquera outro recurso que se estime pertinente. Terceiro. Comunicar o presente acordo ós diferentes servizos municipais e dar conta do presente acordo ao Pleno na seguinte sesión que se convoque.” Noia, 11 de xuño de 2010. O alcalde Asdo. Rafael García Guerrero